CELEX: 62013CN0525
Language: el
Date: 2013-10-03 00:00:00
Title: Υπόθεση C-525/13: Αίτηση προδικαστικής αποφάσεως, την οποία υπέβαλε το Hof van Cassatie van België (Βέλγιο) στις 3 Οκτωβρίου 2013 — Vlaams Gewest κατά Heidi Van Den Broeck

21.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 377/6
            
         Αίτηση προδικαστικής αποφάσεως, την οποία υπέβαλε το Hof van Cassatie van België (Βέλγιο) στις 3 Οκτωβρίου 2013 — Vlaams Gewest κατά Heidi Van Den Broeck
   (Υπόθεση C-525/13)
   2013/C 377/12
   Γλώσσα διαδικασίας: η ολλανδική
   
      Αιτούν δικαστήριο
   
   Hof van Cassatie van België
   
      Διάδικοι στην υπόθεση της κύριας δίκης
   
   
      Αναιρεσείουσα: Vlaams Gewest
   
      Αναιρεσίβλητη: Heidi Van Den Broeck
   
      Προδικαστικά ερωτήματα
   
   Έχει το άρθρο 33, παράγραφος 1, του κανονισμού (ΕΚ) 2419/2001 (1) της Επιτροπής, της 11ης Δεκεμβρίου 2001, για τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) 3508/92, την έννοια ότι η άρνηση χορηγήσεως της ενισχύσεως «την οποία θα εδικαιούτο ο γεωργός σύμφωνα με το άρθρο 31, παράγραφος 2, για το εν λόγω ημερολογιακό έτος στο πλαίσιο του συγκεκριμένου καθεστώτος ενίσχυσης» αφορά το ποσό της ενισχύσεως που οφείλεται κατ’ εφαρμογήν του «συγκεκριμένου καθεστώτος ενίσχυσης», όπως αυτό παρατίθεται στο άρθρο 1, παράγραφος 1, του κανονισμού (ΕΟΚ) 3508/92 (2) του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων, οπότε πρέπει να μη χορηγείται όχι μόνον η ενίσχυση για την «εν λόγω ομάδα καλλιεργειών», αλλά ολόκληρο το ποσό της ενισχύσεως κατ’ εφαρμογήν ενός από τα απαριθμούμενα στη διάταξη αυτή καθεστώτα ενισχύσεως, στο οποίο εμπίπτει η εν λόγω ομάδα καλλιεργειών;
   
      (1)  ΕΕ L 327, σ. 11.
   
      (2)  ΕΕ L 355, σ. 1.